Source: https://www.ekoton.sk/ochrana-drevin-v-mestskom-prostredi/
Timestamp: 2018-07-16 20:08:12+00:00

Document:
Ochrana drevín v mestskom prostredí | Ekoton.sk
Zeleň v urbanizovanom prostredí je významným prvkom, plní množstvo funkcií a má svoje nenahraditeľné miesto v našich obciach a mestách. Ochrana drevín by mala byť prioritou každej samosprávy a jej obyvateľov. Či tomu tak je aj v skutočnosti, môžete posúdiť sami. Pozrime sa na to, aké podmienky by mali byť splnené pri výrube drevín v mestskom prostredí.
Ochranu drevín určuje zákon č. 534/2002 Z.z. o ochrane prírody a krajiny a jeho vykonávacia vyhláška č. 24/2003 Z.z.
Čo je to drevina?
Drevina rastúca mimo lesa (vrátane urbanizovaného prostredia) je podľa vyššie uvedeného zákona definovaná ako strom alebo ker vrátane jeho koreňovej sústavy, rastúci jednotlivo alebo v skupinách, mimo lesného pôdneho fondu.
Aké sú povinnosti pri ochrane drevín?
Povinnosti pri ochrane drevín stanovuje § 47 zákona o ochrane prírody a krajiny. Povinnosťou občanov je chrániť zeleň. Každý vlastník pozemku, na ktorom rastie drevina, má povinnosť sa o ňu starať, najmä ju ošetrovať a udržiavať.
Čo ak chceme drevinu vyrúbať?
Na výrub dreviny je potrebný súhlas orgánu ochrany prírody (v prípade obce/mesta je to obecný/mestský úrad) a to aj v prípade, že ide o drevinu na vašom vlastnom pozemku.
Zákon č. 543/2002 Z.z. § 47 ods. 3)
Obec/mesto by malo pristúpiť k povoleniu výrubu dreviny len v odôvodenom prípade a po posúdení ekologických či estetických funkcií dreviny a vplyvov na zdravie človeka. Odôvodnené prípady na výrub sú najmä zlý zdravotný stav dreviny, narušenie stability stavby (prerastanie koreňmi) a hygienické dôvody (tienenie dreviny, alergénna drevina).
Čo musí obsahovať žiadosť?
Žiadosť sa podáva na obecný/mestský úrad spravidla na oddelenie životného prostredia. Žiadosť o súhlas na výrub dreviny je spoplatnená podľa zákona č. 145/1995 Z.z. o správnych poplatkoch sumou 10 €. Jednotlivé náležitosti žiadosti na výrub dreviny upravuje vyhláška 24/2003 Z.z. konkrétne § 17 ods. 10 pism. a)b)c)
e) odôvodnenie žiadosti
Čo by mala spraviť obec?
Na základe podanej žiadosti by sa mala uskutočniť obhliadka dreviny navrhnutej na výrub. Počas obhliadky by sa mal zhodnotiť zdravotný stav, funkcia a význam dreviny pre životné prostredie a rozhodnúť o jej výrube. Ak obec/mesto výrub dreviny povolí, musí byť takáto drevina označená nezmazateľným kruhovým znakom s priemerom 5 cm, vo výške 130 cm nad zemou a na koreňovom nábehu. V písomnom súhlase na výrub obec/mesto žiadateľovi uloží povinnosť uskutočniť primeranú náhradnú výsadbu drevín (najmä, ak ide o drevinu na verejnom priestranstve) na vopred určenom mieste, a to na vlastné náklady. Obec je povinná mať na účely náhradnej výsadby vymedzené pozemky. Ak nie je možná náhradná výsadba, určí obec povinnosť uhradiť finančnú náhradu za drevinu. Výška finančnej náhrady je určená spoločenskou cenou dreviny a uvádza sa v prílohe č. 33 vyhlášky 24/2003 Z.z. Napríklad 6 metrov vysoká jarabina vtáčia s obvodom kmeňa 80 cm má spoločenskú hodnotu 497,90 €.
Z vyššie uvedeného jasne vyplýva, že výrub je možné uskutočniť až po odbornom posúdení dreviny, jej označení a vydaní písomného súhlasu. Výrub drevín sa môže vykonávať len v mimohniezdnom období a osoby, ktoré výrub vykonávajú sú povinné mat pri sebe právoplatné rozhodnutie a na požiadanie sa ním preukázať.
Zákon č. 543/2002 Z.z. § 48 ods. 1)
Orgán ochrany prírody uloží žiadateľovi v súhlase na výrub dreviny povinnosť, aby uskutočnil primeranú náhradnú výsadbu drevín na vopred určenom mieste, a to na náklady žiadateľa; uprednostňuje pritom geograficky pôvodné a tradičné druhy. Ak žiadateľ nie je vlastníkom pozemku, na ktorom sa náhradná drevina vysadila, môže mu orgán ochrany prírody uložiť i starostlivosť o ňu, najviac však na dobu troch rokov. Ak nemožno uložiť náhradnú výsadbu, orgán ochrany prírody uloží finančnú náhradu do výšky spoločenskej hodnoty dreviny (§ 95). Orgán ochrany prírody uloží povinnosť zaplatiť finančnú náhradu aj tomu, kto vyrúbal dreviny bez súhlasu, a to do výšky spoločenskej hodnoty dreviny. Finančná náhrada je príjmom obce, ktorá je povinná tieto príjmy výlučne použiť na úhradu nákladov spojených so starostlivosťou o dreviny rastúce na jej území.
Kedy nepotrebujeme súhlas na výrub?
Existujú aj prípady, kedy na výrub súhlas obce/mesta nepotrebujeme, a to v prípade výrubu dreviny na vlastnom pozemku s obvodom kmeňa do 80 cm meraného vo výške 130 cm, pri obnove ovocných drevín, ak do 6 mesiacoch po ich odstránení vysadíme nové a v prípade ohrozenia zdravia a majetku.
Zákon č. 543/2002 Z.z. § 47 ods. 4 pism. a)b)c)d)e)f)g)h)i)j)
b) pri obnove produkčných ovocných drevín, ak sa výsadba nových ovocných drevín uskutoční do 18 mesiacov odo dňa výrubu,
Pozor, na výrub dreviny rastúcej na cintorínoch alebo ako súčasť verejnej zelene, je potrebný súhlas bez ohľadu na veľkosť dreviny.
Zákon č. 543/2002 Z.z. § 47 ods. 5)
To znamená, že na výrub stromov a krov, ktoré rastú na území s druhým alebo tretím stupňom ochrany je vždy potrebný súhlas orgánu ochrany prírody.
Vyhláška 24/2003 Z.z. upravuje aj podmienky starostlivosti o dreviny. Rez listnatých drevín by sa mal uskutočňovať len vo vegetačnom období, od 1. apríla do 30. septembra.
Vyhláška č. 24/2003 Z.z. § 17 ods. 5)
Rez živých konárov listnatých drevín s priemerom viac ako 5 cm sa vykonáva vo vegetačnom období od 1. apríla do 30. septembra, najmä v jeho prvej polovici, s výnimkou obdobia tvorby nových listov. V inom ako vegetačnom období možno taký rez vykonávať len v prípadoch rezov produkčných ovocných drevín alebo v prípadoch bezprostredného ohrozenia zdravia alebo života človeka, alebo značnej škody na majetku.
Ochrana drevín je v Slovenskej legislatíve zabezpečená na pomerne vysokej úrovni. Hlavným problémom býva nedodržiavanie zákonného postupu, často dochádza k výrubu bez povolenia a bez predchádzajúceho zhodnotenia stavu dreviny, jej ekologickej a spoločenskej funkcie. Tomuto stavu prispieva aj skutočnosť, že množstvo samospráv nemá vypracovaný generel zelene a prakticky nemá prehľad o množstve a druhu zelene rastúcej na jej území.
Zoznam drevín a ich spoločenská hodnota 137.97 KB
Žiadosť o vydanie súhlasu na výrub dreviny 175.38 KB

References: § 47
 § 47
 § 17
 § 48
 § 47
 § 47
 § 17